Ganske små (1,5-2,5 millimeter), ovale, gulbrune mycelbiller. Antennene er 11-leddete, de tre ytterste leddene danner en klubbe. Det åttende leddet er ganske lite, det sjuende forstørret. Hodet er kort og bredt, rundet. Pronotum er bredt rundet, det er en liten innskjæring mellom pronotum og de rundede dekkvingene, som har tverrstripet mikroskulptur og mangler punktstriper. Beina er middels lange, føttene fire-leddete på forbeina, tre-leddete på mellom- og bakbeina, det ytterste leddet omtrent så langt som de to-tre innerste til sammen.